open-index/open-wikipedia-markdown huggingface dataset:
Turun yliopiston teknillinen tiedekunta

**Teknillinen tiedekunta** on yksi Turun yliopiston tiedekunnista. Se on perustettu vuonna 2021. Tiedekunnassa on yli 2000 opiskelijaa ja noin 350 henkilökunnan jäsentä, joista lähes 50 on professoreita.

Tiedekunnan muodostavat tietotekniikan laitos, bioteknologian laitos sekä kone- ja materiaalitekniikan laitos. Tiedekunnassa opetettavat alat ovat biotekniikka, konetekniikka, materiaalitekniikka, tietojenkäsittelytiede sekä tieto- ja viestintätekniikka.

## Lähteet
Cajetan Thieneläinen

**Pyhä Cajetan Thieneläinen** (6. lokakuuta 1480 Vicenza, Italia – 7. elokuuta 1547 Napoli, Italia) oli pappi, pyhimys ja yhteisön *Ordo Clericorum Regularium* perustaja. Hän syntyi toiseksi pojaksi hurskaaseen Caspar de Thiennan ja Maria Portan perheeseen. Cajetanin äiti omisti hänet hänen kasteensa jälkeen Neitsyt Marialle. Hän opiskeli lakia Paduassa, ja hänelle tarjottiin tehtäviä hallituksessa, mutta hän kieltäytyi etsiäkseen hengellistä kutsumusta Roomassa. Hänet huomattiin ja pakotettiin ottamaan vastaan virka mutta vihittiin myöhemmin papiksi vuonna 1516. Hän perusti 3. toukokuuta 1524 kolmen muun kanssa yhteisön *Ordo Clericorum Regularium*. He omistautuivat saarnaamiselle, sakramenttien jakamiselle ja kirkon seremonioiden huolelliselle toteuttamiselle. Hän kuoli 1547 Napolissa luonnollisista syistä. Paavi Urbanus VIII julisti hänet autuaaksi 8. lokakuuta 1629 ja paavi Klemens X julisti hänet pyhimykseksi 12. huhtikuuta 1671. Hän eli seuraavien yhdeksän paavin hallintokausien aikana: Sixtus IV (1471–1484), Innocentius VIII (1484–1492), Aleksanteri VI (1492–1503), Pius III (1503), Julius II (1503–1513), Leo X (1513–1521), Hadrianus VI (1522–1523), Klemens VII (1523–1534) ja Paavali III (1534–1549). Hän on työntekijöiden, työpaikan etsijöiden, työttömien, uhkapelaajien, pankkiirien, Argentiinan, Albanian, Brasilian, El Salvadorin, Guatemalan ja Italian suojeluspyhimys. Hänen reliikkejään on pyhän Paavalin kirkossa Napolissa, ja hänen juhlaansa vietetään 7. elokuuta. 

Cajetania on muistettu roomalaiskatolisessa messussa seuraavanlaisella latinankielisellä kollehtarukouksella:

## Lähteet
Tauno Hämäläinen

**Tauno Hämäläinen** (16. huhtikuuta 1900 Uukuniemi – 5. heinäkuuta 1973 Helsinki) oli suomalainen yrittäjä ja yritysjohtaja, joka sai kauppaneuvoksen arvonimen.

Hämäläisen vanhemmat olivat uukuniemeläiset maanviljelijä Juho Heikinpoika Hämäläinen ja Hedda Loviisa Pekantytär o.s. Hämäläinen. Tauno toimi kauppa-apulaisena jo noin 10-vuotiaana pikkupoikana. Hän valmistui Sortavalan kauppakoulusta 22.5.1920 ja teki 1930-luvulla useita opintomatkoja Skandinaviaan ja Eurooppaan. Hän oli M. Pullin, John Tikkasen ja H. Räsäsen liikkeiden palveluksessa Ruskealassa, Mikko Uosukaisen kangastukkuliikkeen kauppamatkustaja Viipurissa 1920–1923, veljensä Juho Hämäläisen perustaman Kangas-Tukku-yhtiön prokuristi ja johtokunnan jäsen 1923–1929 ja Puku-Keskus -yhtiön perustaja, toimitusjohtaja ja johtokunnan puheenjohtaja 1929–1967. Puku-Keskus Oy oli Viipurin kolmanneksi suurin työllistäjä. Työntekijöitä oli siellä yli 200. Tehdas siirrettiin lokakuussa 1939 Pietarsaareen, missä tehtaan toiminta kohdistettiin yksinomaan sotilaspukimien valmistamiseen. Siellä oli noin töissä noin 300 henkilöä. Yritys siirrettiin Helsinkiiin 1940, jossa työntekijöitä oli noin 200. Hämäläinen oli myös pukineiden ja kankaiden tukkuliike Puken perustaja, toimitusjohtaja ja johtokunnan puheenjohtaja 1942–1946. Hänellä oli sekä vaatetusalan että muita luottamustehtäviä. Kauppaneuvoksen arvonimen Hämäläinen sai 1948. Hämäläinen teki merkittäviä lahjoituksia muun muassa Helsingin kauppakorkeakoululle, Kansanavulle, Karjalan Yhteiskoululle, Liikesivistysrahastolle, Suomen Kulttuurirahastolle, Suomen siviili- ja asevelvollisuusinvalidien liitolle ja  Työväen Akatemialle,. Hänet tunnettiin myös Itsenäisyyden Liiton aktiivijäsenä. Hämäläinen oli myös Pamaus-Seuran aktiivijäsen sekä Uukuniemi-seuran perustajajäsen ja hallituksen jäsen.

Tauno Hämäläinen avioitui 9. elokuuta 1925 Viipurissa syntyneen Kerttu Kanerva Karttusen kanssa. Heillä oli kolme yhteistä lasta: Pentti (1926), Pirkko (1929) ja Matti (1938). Hämäläisen sydämellä olivat karjalalaisten yhteiset asiat ja kulttuurin tukeminen. Hän vietti paljon aikaa kesähuviloillaan kalastaen ja luonnosta nauttien. Hän oli myös innokas koiraharrastaja ja hänen koiransa voittivatkin palkintoja koirakilpailuissa. Tauno Hämäläinen kuoli 73-vuotiaana kesällä 1973. 

## Lähteet
Kyrgyz Respublikasynyn Koomduk teleradioberüü korporatsijasy

**Kyrgyz Respublikasynyn Koomduk teleradioberüü korporatsijasy** () eli KTRK on Kirgisian kansallinen yleisradioyhtiö.

## Historia
Neuvosto-Kirgisian ensimmäinen lankaradiokeskus alkoi toimia tasavallan pääkaupungissa Frunzessa (nykyään Biškek) vuonna 1926. Se välitti lähinnä Taškentin radioaseman ohjelmaa. Ensimmäinen paikallislähetys tehtiin vuonna 1927. Vuonna 1931 perustettiin tasavallan radiokomitea, joka lähetti ohjelmaa Frunzen ja pian myös Ošin, Karakolin ja Kyzyl-Kyjan lankaradioverkoissa. Vuonna 1936 Frunzeen saatiin ensimmäinen varsinainen yleisradiolähetin.

Radion merkitys uutisvälineenä korostui toisen maailmansodan aikana. Vuonna 1946 Kirgisiassa oli viisi alueellista radiokomiteaa ja 35 kaupunkien ja piirien radiotoimitusta. Vuonna 1954 lankaradiokeskuksia oli 140, lankaradiovastaanottimia 61&nbsp;000 ja radiovastaanottimia 30&nbsp;000.

Kirgisian radio lähetti 1980-luvun taitteessa ohjelmaa kahdella kanavalla yhteensä 25 tuntia päivässä. Siitä 18 tuntia oli kirgiisiksi ja 7 tuntia venäjäksi, mukaan lukien kolme tuntia stereolähetyksiä. Saksan- ja dungaaninkielisiä ohjelmia oli tunti viikossa. Lähetykset tapahtuivat keski- ja lyhytaalloilla sekä ULA-alueella. Lankaradiokeskuksia oli 318 ja lankaradiovastaanottimia 380&nbsp;000. Radiovastaanottimia oli noin 450&nbsp;000.

Television koelähetykset alkoivat Kirgisiassa vuonna 1958. Vuonna 1979 paikallisohjelmaa oli reilut kaksi tuntia, joista puolet värilähetyksiä. Ohjelmia välitettiin lisäksi Almatysta ja Taškentista sekä Moskovasta Orbita-satelliittijärjestelmän avulla. Televisiovastaanottimia oli noin 400&nbsp;000, joista 3&nbsp;000 väritelevisioita.

Tasavallan ministerineuvoston alaisella televisio- ja radiokomitealla oli osastot Ošin, Narynin ja Ysyk-Kölin alueilla. Sen palveluksessa oli vuonna 1979 noin 900 työntekijää. Komitean yhteydessä toimivat sinfoniaorkesteri ja kuoro sekä televisioelokuvia valmistava Kyrgyztelefilm-studio.

## Nykypäivä
Kirgisian yleisradio organisoitiin uudelleen vuosina 1991 ja 1993, ja vuonna 2011 siitä tuli julkisen palvelun yhtiö. Sillä on kuusi televisio-ohjelmaa:
* Kirgiisin- ja venäjänkielinen julkisen palvelun ensimmäinen kanava
* Kirgiisin- ja venäjänkielinen uutiskanava Ala-Too 24
* Kulttuurikanava Madanijat Taryh Til
* Urheilukanava KTRK Sport
* Musiikkikanava Muzyka
* Lasten kanava Balastan.

Radio-ohjelmia on kolme:
* Kirgiisin- ja venäjänkielinen uutiskanava Birintši radio
* Kirgiisinkielinen kulttuurikanava Kyrgyz radiosu
* Kirgiisinkielinen nuoriso- ja viihdekanava Miŋ kyjal FM.

Lastenradio Baldar FM:n ja kielivähemmistöjen Radio Dostukin toimitukset lakkautettiin vuonna 2020.

Yhtiö saa rahoituksensa etupäässä valtiolta ja mainostuloista. Sillä oli 357 työntekijää vuonna 2020.

## Lähteet
* 

### Viitteet
John Seppänen

**John August Seppänen** (26. kesäkuuta 1902 Helsinki – 24. maaliskuuta 1942 Kivelän sairaala, Helsinki) oli suomalainen toimittaja.

John Seppänen pääsi ylioppilaaksi 1923 ja valmistui filosofian maisteriksi 1929. Hän teki opintomatkoja muun muassa Englantiin, Keski-Eurooppaan ja Italiaan. Seppänen oli Helsingin Sanomien palveluksessa vuodesta 1925 alkaen toimien eduskuntatoimittajana ja vuoden ajan toimitussihteerinä. Seppänen piti radiossa myös eduskuntakatsauksia. Kesäkuusta 1941 alkaen hän oli Valtion tiedoituslaitoksen palveluksessa.

## Lähteet

## Aiheesta muualla
* Juttuja juttujen tekijöistä. Neljän kokeneen lehtimiehen "elämäntarinoita", Seura, 14.06.1939, nro 24, s. 14, Kansalliskirjaston digitaaliset aineistot
Iivo Riikonen

**Matti Iivari (Iivo) Riikonen** (11. marraskuuta 1906 Kontiolahti – 28. toukokuuta 1992) oli suomalainen yritysjohtaja, joka sai maanviljelysneuvoksen arvonimen vuonna 1966.

Riikosen vanhemmat olivat maanviljelijä Matti Riikonen ja Maria Romppanen ja puoliso vuodesta 1932 hammaslääkäri Anni Loviisa Sorsimo (aiemmin Sohlman). Iivo Riikonen kirjoitti ylioppilaaksi Joensuun lyseosta ja valmistui maatalous- ja metsätieteiden kandidaatiksi vuonna 1931 ja agronomiksi vuonna 1932. Riikonen työskenteli koko työuransa Enso-Gutzeit Oy:n maatilojen hoidossa. Hänet nimitettiin yhtiön maatalousosaston johtajaksi ja yliagronomiksi vuonna 1948. Sotien jälkeen hän hoiti yhtiön omistamia Immolan ja Neitsytniemen kartanoita Imatralla ja Mähkön kartanoa Lieksassa. Immolan kartano toimi vuosikymmeniä Maataloushallituksen hyväksymänä harjoittelutilana, ja oli merkittävä koko Suomen maataloudelle.

Riikonen toimi muun muassa Imatran seudun tarkastusyhdistyksessä, Itä-Suomen Ayrshirekerhossa ja Imatran Keinosiemennysyhdistyksessä. Hän taisteli talvi- ja jatkosodissa kiväärikomppanian päällikkönä sekä pataljoonankomentajana, ja haavoittui vaikeasti 1940. Riikonen toimi sodan jälkeen vapaaehtoisen maanpuolustustyön parissa, ja oli perustamassa Imatran reserviupseerikerhoa.

## Lähteet
Institut des hautes études scientifiques

**Institut des hautes études scientifiques** on Pariisissa sijaitseva korkeampi tutkimuslaitos. Se antaa myös opetusta, mutta vain professoreille ja tutkijoille.

Institut des hautes études scientifiques on perustettu 1958.

## Opettajakunta
* Alexander Grothendieck
* Maksim Kontsevitš
* Dennis Sullivan
* René Thom

## Aiheesta muualla

*Institut des hautes études scientifiques
Forgotten Shades of Life

**Forgotten Shades Of Life** on Shiraz Lanen studioalbumi, joka julkaistiin 12. elokuuta 2022. Albumilta julkaistiin ennakkoon singlet “Scream” sekä “Disconnect from the Matrix”.

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Hannes Kett - laulu
* Jani Laine - soolokitara
* Miki Kalske - rytmikitara
* Joel Alex - basso
* Ana Willman - rummut

## Arvostelut
* Desibeli.net: 
* Imperiumi: 8½/10
* Kaaoszine: 
* Soundi: 

## Lähteet
Matea Parlov Koštro

**Matea Parlov Koštro** (s. 2. kesäkuuta 1992) on kroatialainen kestävyysjuoksija. Hän saavutti hopeaa maratonilla Münchenin Euroopan-mestaruuskilpailuissa 2022.

Parlov Koštro kilpaili 3&nbsp;000 metrin estejuoksussa alle 20-vuotiaiden EM-kilpailuissa 2011 mutta ei päässyt alkueristä jatkoon. Hän sijoittui universiadeissa 1&nbsp;500 metrin juoksussa yhdeksänneksi vuonna 2015 ja 5&nbsp;000 metrin juoksussa 12:nneksi vuonna 2017. Dohan MM-kilpailuissa 2019 hän keskeytti maratonilla. Vuonna 2021 kilpailluissa Tokion olympialaisissa hän sijoittui maratonilla 21:nneksi ajalla 2.33.18. Münchenin EM-kilpailuissa 2022 hän saavutti maratonilla hopeaa ajalla 2.28.42, millä hän hävisi kilpailun voittaneelle puolalaiselle Aleksandra Lisowskalle kuusi sekuntia.

Parlov Koštro alitti maratonilla 2.30:n rajan joulukuussa 2020 Valenciassa ajallaan 2.28.52. Huhtikuussa 2022 Hannoverin maratonilla hän sijoittui kolmanneksi ja paransi ennätyksensä aikaan 2.28.39, mistä hän jäi saman vuoden elokuussa EM-maratonilla kolme sekuntia.

Parlov Koštro on voittanut Kroatian-mestaruuksia 1&nbsp;500, 3&nbsp;000, 5&nbsp;000 ja 10&nbsp;000 metrin juoksuissa sekä puolimaratonilla.

## Lähteet
La Bastide-sur-l'Hers

**La Bastide-sur-l’Hers** () on kunta Ranskan eteläosassa Ariègen departementissa Oksitanian alueella. Se sijaitsee Hers-Vif-joen varrella noin 38 kilometriä Pamiers’n kaupungista kaakkoon.

Kunta on ollut 1700-luvulta saakka tunnettu siellä tehdyistä veitsistä sekä sarvista valmistetuista kammoista. Sarvikampoja valmistettiin muuallakin Hers-Vif-joen laaksossa, mutta La Bastide-sur-l'Hersin tehdas oli yksi suurimmista. Siellä valmistettiin noin viisi miljoonaa kampaa 1800-luvulta 1930-luvulle, jolloin tehdas lopetettiin. 

## Lähteet

## Aiheesta muualla
Nicolae Ciucă

**Nicolae Ciucă** (s. 7. helmikuuta 1967) on romanialainen poliitikko ja upseeri.

Ciucă opiskeli sotatieteitä 1993-1995 Bukarestin kansallisessa puolustusyliopistossa, ja vuonna 2003 hän väitteli sotatieteen tohtoriksi.  Hän kohosi sotilasurallaan prikaatinkomentajaksi 2011 ja puolustusvoimien ylipäälliköksi 2019.

Parlamentti valitsi Ciucăn pääministeriksi marraskuussa 2021. Hänen hallituksensa koostuu Ciucăn omasta keskustaoikeistolaisesta PNL-puolueesta, sosiaalidemokraateista (PSD) ja unkarilaisvähemmistöä edustavasta UDMR-puolueesta.
Ciucă ehti toimia virkaatekevänä pääministerinä myös joulukuussa 2020.

## Lähteet
Florin Cîțu

**Florin Cîțu**  (s. 1. huhtikuuta 1972) on romanialainen poliitikko, joka toimi maansa pääministerinä 2020–2021.

Cîțun koalitiohallitus kaatui parlamentin luottamusäänestyksessä lokakuussa 2021. Tätä edelsi hallituskoalition hajoaminen, kun USR-puolue siirtyi oppositioon.

Cîțu on väitellyt taloustieteen tohtoriksi Yhdysvalloissa Iowan osavaltionyliopistossa.
Hän suhtautuu myönteisesti EU:hun, ja on Ludovic Orbanin läheinen liittolainen.

## Lähteet
Dragana Tomašević

**Dragana Tomašević** (s. 4. kesäkuuta 1982 Sremska Mitrovica, Serbian ST, Jugoslavia) on serbialainen kiekonheittäjä.

Tomašević voitti kultaa Välimeren kilpailuissa 2005. Hän voitti Balkanin-mestaruuden vuosina 2005, 2007, 2011, 2017 ja 2022. Universiadeissa hän saavutti pronssia vuosina 2005 ja 2007. Heittolajien Euroopan cupissa hän saavutti hopeaa vuonna 2017 sekä pronssia vuosina 2008, 2013 ja 2014.

Tomašević on kilpaillut olympialaisissa viisi kertaa mutta ei ole kertaakaan selviytynyt loppukilpailuun. Pekingin olympialaisissa 2008 hän oli karsinnassa kolmastoista ja paras loppukilpailusta pudonneista, mutta myöhemmin yksi loppukilpailuun selviytynyt heittäjä on hylätty, joten Tomašević on jälkikäteen noussut karsintatuloksissa 12:nneksi.

Tomašević on yltänyt maailmanmestaruuskilpailuissa loppukilpailuun Helsingissä 2005 ja Daegussa 2011. Molemmilla kerroilla hän sijoittui seitsemänneksi. Euroopan-mestaruuskilpailuissa hän on sijoittunut loppukilpailussa kahdeksanneksi Göteborgissa 2006, kuudenneksi Barcelonassa 2010, yhdeksänneksi Helsingissä 2012, 11:nneksi Amsterdamissa 2016 ja kuudenneksi Berliinissä 2018.

Tomašević ylitti 60 metrin rajan 15 vuotena peräkkäin vuosina 2005–2019 ja 16. kerran vuonna 2021. Hän heitti ennätyksensä 63,63 metriä Göteborgin EM-kilpailujen karsinnassa elokuussa 2006, ja se on myös Serbian-ennätys.

Tomašević on voittanut maansa mestaruuden vuodesta 2002 alkaen 15 kertaa.

## Lähteet
Svend Bergstein

**Svend Bergstein** (7. heinäkuuta 1941 Kööpenhamina – 8. maaliskuuta 2014) oli tanskalainen upseeri ja poliitikko. Hän toimi Tanskan tutkimus- ja teknologiaministerinä vuosina 1993–1994. Hänen sotilasarvonsa oli everstiluutnantti. Persianlahden sodan aikana hän oli usein televisiolähetyksissä asiantuntijana.
## Lähteet

## Aiheesta muualla
* ''Svend Bergstein'' Tanskan kansankäräjien verkkosivuilla
Lordiary

**Lordiary** on virallinen Lordi-yhtyettä käsittelevä kirja, joka julkaistiin 13. syyskuuta 2022. Kirja kertoo myös Mr. Lordin henkilökohtaisesta elämästä. Kirja on julkaistu Kovakantisena, MP3-äänikirjana, sekä sähkökirjana. Äänikirjan kertojina toimivat Markus Niemi sekä Mr. Lordi.

Kirjan on kirjoittanut journalisti Maria Jyrkäs yhdessä Mr. Lordin kanssa. Jyrkäksen mukaan kirja ei ole pelkästään elämäkerta tai yhtyeen historiikki, vaan se on samaan aikaan syväluotaava katsaus siihen, miten kansainvälinen musiikkibisnes toimii. Kirjassa ääneen pääsevät kaikki yhtyeen nykyiset ja entiset jäsenet kahta lukuun ottamatta. Mukana on myös levy-yhtiönjohtajia, managereita ja Mr. Lordin lapsuudenystäviä. 

## Arvostelut
* Kaaoszine: 
* Kulttuuritoimitus: 

## Lähteet
Geany

**Geany** on kevyt tekstieditori ja ohjelmointiympäristö, joka toimii ikkunoidussa käyttöliittymässä. Se on saatavilla muun muassa Windowsille, MacOS:ille ja Linuxille.

Geany mahdollistaa ohjelmien kääntämisen ja ajamisen editorista käsin. Geanyn käyttöliittymä on käännetty 40 kielelle. Se tukee 50:tta ohjelmointikieltä. Geany näyttää ikkunassaan eri värillä ohjelmointikielten varatut sanat jne. Näin Geany on esimerkiksi Geditiä monipuolisempi ohjelmoijien käyttöön, muttei niin laaja kuin vaikkapa Atom.

Geanyä jaetaan GPL-lisenssillä. Se perustuu GTK+-käyttöliittymäkirjastoon.

## Lähteet
Robert Golob

**Robert Golob** on slovenialainen liikemies ja poliitikko, joka on toiminut Slovenian pääministerinä kesäkuusta 2022.

Golobista tuli tammikuussa 2022 Slovenian vihreän puolueen puheenjohtaja. Puolueen uudeksi nimeksi vaihdettiin Liberaalinen Vapauden liike (GS).

## Lähteet

## Aiheesta muualla
Juhani Lagerstam

**Juhani Lagerstam** (27. elokuuta 1940 Turku – 1. maaliskuuta 2006 Vesilahti) oli suomalainen karjan- ja hevoskasvattaja.

Lagerstamin menestyksekkäimmät kasvatit olivat Houston Laukko ja Louise Laukko. Kyseiset hevoset olivat ensimmäiset suomalaiset lämminveriset, jotka ansaitsivat kilpailu-urallaan yli miljoona euroa. Houston Laukko voitti Euroopan mestaruuden vuonna 1995 ja Louise Laukko juoksi Euroopan ennätyksen 1.10,9. Sekä Houston Laukko ja Louise Laukko voittivat derbyn sekä lukuisia muita suurkilpailuja.

Kärsämäen kartanossa varttunut Lagerstam osti Laukon kartanon Vesilahdelta vuonna 1968. Juhani ja Leena Lagerstam muuttivat Laukon kartanoon, koska Kärsämäen kartano liitettiin Turun kaupunkiin eikä siellä voinut jatkaa maanviljelyä ja karjanhoitoa. Lihakarjan kasvatuksen ohella Lagerstam käynnisti ratsujen kasvatuksen 1970-luvun alussa. Hän lopetti ratsastukseen panostamisen kustannusten vuoksi ja siirtyi raviurheiluun. Lagerstam hankki pääasiassa Ruotsista ja Yhdysvalloista tammoja, tähtinä Milo's Daugher ja Noble Gem, ja siitosoriiksi Choctaw Braven, joka osoittautui huippuperiyttäjäksi. Laukon ravihevosten ensimmäinen ikäluokka syntyi 1981. Toisessa B-kirjaimella alkaneessa ikäluokasta kasvoi derbyvoittaja Black Laukko ja kolmannesta C-ikäluokasta Chark Laukko. Neljännessa D-ikäluokassa oli useita tähtiä, kriteriumin voittanut Domino Laukko, derbyn voittanut Dynamite Laukko, Oulu Expressin voittanut Daddy Laukko sekä Donald Laukko ja Don Laukko. Derbyn voitti myös Obelix Laukko. Suurimmat ikäluokat olivat vuosina 1988 ja 1990, kun varsoja oli 22. 1990-luvun alun laman vuoksi varsojen määrä pieneni.

Omassa jalostustoiminnassaan Lagerstamilla oli pyrkimys suvulliseen huippuainekseen. Hänellä oli raviurheilusta ja sen kehittämisestä näkemyksiä, jotka hän toi myös esiin. Hän toi julki myös hevoskasvattajien kohtaamia ongelmia sekä toisaalta sen, että Suomessa pystytään kasvattamaan huippuhevosia siitä huolimatta, että olosuhteet eivät ole parhaat mahdolliset.

Lagerstam palkittiin vuoden kasvattajana 1996 ja hän oli ensimmäinen palkinnon saanut. Teivossa ajettava tammakriterium nimettiin Juhani Lagerstam Memorialiksi hänen kunniakseen jo kuolinvuonna 2006. Idea kilpailun nimeämisestä oli pojan Erkki Lagerstamin, jonka mukaan tammakriterium oli hänen isänsä lempikilpailu, vaikka Laukon kasvatti ei voittanut koskaan kilpailua. Juhani Lagerstam lahjoitti kilpailun kiertopalkinnon, hopeisen lautasen vuonna 1989. Juhani Lagerstam Memorial poistettiin tammakriteriumin nimestä vuoden 2015 kilpailun jälkeen. 

## Lähteet
Dragan Perić

**Dragan Perić** (s. 8. toukokuuta 1964 Živinice, Bosnia ja Hertsegovinan ST, Jugoslavia) on serbialainen kuulantyöntäjä.

Perić saavutti arvokilpailumitaleja hallikilpailuissa. Sisäratojen Euroopan-mestaruuskilpailuissa 1994 hän sijoittui hopealle tuloksella 20,55 ja sisäratojen maailmanmestaruuskilpailuissa 1995 pronssille tuloksella 20,36. Vuoden 1998 EM-hallikilpailuissa hän oli neljäs tuloksella 20,21.

Perić kilpaili olympialaisissa neljä kertaa ja ylsi kahdesti loppukilpailuun. Barcelonassa 1992 hän sijoittui seitsemänneksi tuloksella 20,32 ja Atlantassa 1996 kahdeksanneksi tuloksella 20,07.

Perić ylsi ulkoratojen maailmanmestaruuskilpailuissa loppukilpailuun neljä kertaa. Hän sijoittui yhdeksänneksi Tokiossa 1991 tuloksella 19,83, viidenneksi Stuttgartissa 1993 tuloksella 19,95, kuudenneksi Sevillassa 1999 tuloksella 20,35 ja viidenneksi Edmontonissa 2001 tuloksella 20,91. Ulkoratojen Euroopan-mestaruuskilpailuissa hän sijoittui loppukilpailussa 12:nneksi Splitissä 1990 tuloksella 18,67 (karsinnassa hän työnsi 19,51), kuudenneksi Helsingissä 1994 tuloksella 19,40 (karsinnassa 19,64) ja neljänneksi Budapestissa 1998 tuloksella 20,65.

Perić ylitti 20 metrin rajan 11 vuotena peräkkäin vuosina 1989–1999 sekä vielä vuosina 2001 ja 2003–2007. Hän ylitti 21 metrin rajan vuosina 1993 ja 1998. Hän työnsi ennätyksensä 21,77 Montenegron Barissa huhtikuussa 1998. Se oli Serbian-ennätys, kunnes Armin Sinančević työnsi 11 senttimetriä pidemmälle vuonna 2021. Perić on heittänyt kiekkoa ennätyksekseen 61,94 vuonna 1991, ja se on vielä yli 30 vuotta myöhemminkin Serbian-ennätys.

Perić voitti Balkanin-mestaruuden kuulantyönnössä vuosina 1996, 1998, 2003 ja 2006. Hän voitti useita maansa mestaruuksia kuulantyönnössä ja kiekonheitossa.

## Lähteet
Costică Dafinoiu

**Costică Dafinoiu** (6. helmikuuta 1954 Viziru – 8. kesäkuuta 2022) oli romanialainen nyrkkeilijä ja olympiamitalisti.

Dafinoiu voitti painoluokan 81 kg olympiapronssia Montréalissa 1976 hävittyään välierässä Kuuban Sixto Sorialle. Dafinoiu kuoli 68-vuotiaana 8. kesäkuuta 2022.

## Lähteet
* 
* Profiili  Romanian olympiakomitea 

### Viitteet

## Aiheesta muualla
Enju Todorov

**Enju Dinev Todorov** (, 22. helmikuuta 1943 Aprilovo – toukokuu 2022) oli bulgarialainen vapaapainija, olympiamitalisti ja Euroopan mestari.

62–63 kilogramman painoluokissa kilpaillut Todorov saavutti Japanin Masaaki Kanekon takana olympiahopeaa Méxicossa 1968. Euroopan-mestaruuskilpailuissa hän voitti kultaa Skopjessa 1968, Sofiassa 1969 ja Itä-Berliinissä 1970 sekä hopeaa Karlsruhessa 1966. MM-kilpailuissa hän sijoittui vuonna 1969 neljänneksi ja vuosina 1970 ja 1971 kuudenneksi. Todorovin kuolemasta 79-vuotiaana uutisoitiin 26. toukokuuta 2022.

## Lähteet
* 
* Todorov, Eniu (BUL) International Wrestling Database 

### Viitteet

## Aiheesta muualla
Armin Sinančević

**Armin Sinančević** (s. 14. elokuuta 1996) on serbialainen kuulantyöntäjä ja EM-mitalisti.

Sinančević työnsi Dohan MM-kilpailuissa 2019 kuulantyönnön karsinnassa silloisen ennätystuloksensa 21,51 mutta jäi loppukilpailussa ilman tulosta. Vuonna 2021 hän sijoittui sisäratojen Euroopan-mestaruuskilpailuissa kuudenneksi tuloksella 20,74 ja Tokion olympialaisissa seitsemänneksi tuloksella 20,89. Samana vuonna hän voitti Balkanin-mestaruuden tuloksella 21,50. Hän saavutti hopeaa Münchenin EM-kilpailuissa 2022 tuloksella 21,39. Budapestin MM-kilpailuissa 2023 hän oli yhdeksäs tuloksella 20,78. Sisäratojen Euroopan-mestaruuskilpailuissa 2025 Sinančević sijoittui viidenneksi tuloksella 20,49 

Sinančevićin kuulantyöntöennätys on 21,88 Montenegron Barista toukokuulta 2021, ja se on Serbian-ennätys. Hän sivusi sitä Dohan Timanttiliigan kilpailussa nelisen viikkoa myöhemmin.

## Lähteet
William Ruto

**William Samoei Arap Ruto** (s. 21. joulukuuta 1966) on kenialainen poliitikko, Kenian presidentti vuodesta 2022. 

Ruto kasvoi vähävaraisessa uskonnollisessa perheessä. Hän suoritti kanditutkinnon biologiasta Nairobin yliopistossa 1990, palasi myöhemmin opintojensa pariin ja väitteli vuonna 2018. Hän on kerryttänyt merkittävästi varallisuutta erilaisilla liiketoimilla kiinteistö- ja vakuutusaloilla.

Ruto oli kansanedustajana vuodesta 1998 ja Daniel arap Moin hallinnon sisäministerinä ja Mwai Kibakin hallinnossa maatalousministerinä ja opetusministerinä. Hän toimi Uhuru Kenyattan varapresidenttinä vuodesta 2013. Kenyattan ja Ruton presidentinvaaleja varten perustamasta allianssista Jubilee Alliance tuli myöhemmin Jubilee Party -puolue, johon yhdistyi 11 puoluetta.

Elokuun 2022 presidentinvaaleissa Ruto voitti niukasti kilpailijansa Raila Odingan, joka pyrki jo viidettä kertaa presidentiksi. Vaalien tulos jäi kiistellyksi, kun neljä seitsemästä vaalikomission jäsenestä sanoi ettei hyväksy vaalin tulosta. Vaalit olivat jo 2007 ja 2017 johtaneet verenvuodatukseen. Toisaalta väitteitä arveltiin poliittisesti motivoituneiksi, koska neljä erimielistä kommissaaria olivat Kenyattan nimittämiä, ennen kuin hän ajautui erimielisyyksiin Rutoa vastaan ja alkoi tukea Odingaa.

Ruto on vedonnut äänestäjiin populistisilla kannoillaan ja arvostellut maan taloudellista pysähtyneisyyttä, eikä niinkään etnisten rajojen mukaan (Odinga edustaa luo-kansaa ja Kenyatta kikujuja). Ruto on korostanut aloittaneensa pikkukauppiaana myymällä kanoja tienvierellä, ja nousseensa omin avuin maan korkeimpaan virkaan. Sekä Kenyattan että Odingan isät olivat merkittäviä poliitikkoja.

Ruto on korostanut, että jos ihmiset haluavat parempia julkisia palveluita ja maan velkataakan keventämistä, heidän on maksettava enemmän veroja. Ruton presidenttiyden kahden ensimmäisen vuoden aikana tulovero on noussut ja polttoainevero on kaksinkertaistunut.  Hänen hallituksensa määräämiä veronkorotuksia vastustetaan massiivisilla mielenosoituksilla, joissa on kuollut ihmisiä, ja myös kirkon johtajat ovat yhtyneet kritiikkiin. Oppositio on syyttänyt häntä kristinuskon käyttämisestä poliittisen pääoman hankkimiseen osallistuessaan eri kirkkokuntien jumalanpalveluksiin. Myöhemmin hän kiitti Jumalaa vaalimenestyksestään. Siksi kirkon tuen menettäminen maaassa jossa 80 prosenttia asukkaista on kristittyjä, on merkittävä presidentin aseman heikennys.

William Ruto määräsi kesä-heinäkuun 2025 mielenosoitusten tukahduttamisessa poliisia ampumaan yrityksiin kohdistaneita mielenosoittajia jalkoihin varmistaakseen, että heidät tehdään toimintakyvyttömiksi, mutta ei tapeta.

Kenian poliisin riippumattoman valvontaelimen mukaan poliisi käytti suhteetonta voimaa kesä-heinäkuussa 2025 järjestettyjen mielenosoitusten sarjan tukahduttamisessa. Raportissa, joka julkaistiin 24.7.2025 todettiin 65 ihmisen kuolleen mielenosoituksissa, joista valvontaelin yhdisti suuurimman osan poliisin toimiin.

## Lähteet
Atanas Tărev

**Atanas Kirilov Tărev** (, s. 31. tammikuuta 1958 Boljartsi) on bulgarialainen kilpauransa päättänyt seiväshyppääjä ja moninkertainen arvokisamitalisti.

Tărev voitti MM-pronssia Helsingissä 1983 ja EM-pronssia Ateenassa 1982. Sisäradoilla hän voitti Euroopan mestaruuden Madridissa 1986 ja EM-pronssia Pireuksessa 1985 ja Budapestissa 1988. Kesäolympialaisissa hän karsiutui loppukilpailusta sekä Moskovassa 1980 että Soulissa 1988.

## Lähteet
* 
* 
* Profiili trackfield.brinkster.net 

### Viitteet
Marija Tolj

**Marija Tolj** (s. 29. marraskuuta 1999) on kroatialainen kiekonheittäjä.

Tolj voitti alle 23-vuotiaiden Euroopan-mestaruuden 2019. Aikuisten arvokilpailuissa hän jäi karsintaan Berliinin EM-kilpailuissa 2018, Dohan MM-kilpailuissa 2019 ja Tokion olympialaisissa 2021. Vuonna 2022 hän voitti kultaa Välimeren-mestaruuskilpailuissa ennätystuloksellaan 64,71. Hän sijoittui Eugenen MM-kilpailuissa 2022 kahdeksanneksi tuloksella 63,07 ja samana vuonna Münchenin EM-kilpailuissa kuudenneksi tuloksella 63,37. Hän karsiutui loppukilpailusta Budapestin MM-kilpailuissa 2023. Seuraavana vuonna hän oli kahdeksas Rooman EM-kilpailuissa, mutta jäi karsintaan Pariisin olympialaisissa. Hän karsiutui loppukilpailusta myös Tokion MM-kilpailuissa 2025.

Tolj on voittanut useita Kroatian-mestaruuksia niin kiekonheitossa kuin kuulantyönnössäkin.

## Lähteet
Ameryn jäähylly

**Ameryn jäähylly** tai **jäälautta** on Etelämantereen kolmanneksi suurin jäähylly. Alue, jolla jäähylly sijaitsee, kuuluu Australian aluevaatimuksiin Etelämantereella. Jäähyllyn koko on noin 60 000 neliökilometriä. Lambertin jäätikön ja Ameryn jäähyllyn muodostama valumajärjestelmä on yksi suurimmista valumajärjestelmistä itäisellä Etelämantereella.

Vuonna 2019 jäähyllystä irtosi 1 636 neliökilometrin suuruinen jäävuori, joka nimettiin D-28:ksi. Tutkijoiden mukaan jäävuoren irtoaminen ei suoraan liittynyt ilmastonmuutokseen. Jäävuoren irtoamisen aikaan kuitenkin epäiltiin, että se saattaisi aiheuttaa häiriöitä laivaliikenteelle. Myös vuonna 1960 jäähyllystä irtosi palanen.

Vuonna 2021 havaittiin, että jäähyllyyn oli vuonna 2019 tullut halkeama, jota kautta jäähyllyssä ollut järvi oli kolmessa päivässä tyhjentynyt alla olevaan valtamereen. Halkeama avautui uudelleen myös vuonna 2020.

On mahdollista, että Ameryn jäähylly sulaa tulevaisuudessa merkittävästi. Sen vaikutus merenpinnan korkeuteen olisi kuitenkin pieni.

## Lähteet
Petko Jankov

**Petko Petrov Jankov** (, s. 6. lokakuuta 1977 Plovdiv) on bulgarialainen pikajuoksija.

Jankov edusti Bulgariaa Sydneyn kesäolympialaisissa 2000 karsiutuen 100 metrillä alkuerissä ja 200 metrillä puolivälierissä. Hän kilpaili 200 metrillä Budapestin EM-kilpailuissa 1998 karsiutuen välierissä ja Maebashin sisäratojen MM-kilpailuissa 1999 karsiutuen alkuerissä.

Jankov voitti Bulgarian mestaruuden ulkoratojen 100 metrillä vuosina 1999, 2001 ja 2002, ulkoratojen 200 metrillä vuosina 1998, 2001 ja 2002, sisäratojen 60 metrillä vuonna 2001 sekä sisäratojen 200 metrillä vuosina 1998, 2001 ja 2002.

## Henkilökohtaiset ennätykset
Lähde: 

### Ulkoradat

### Sisäradat

## Lähteet

## Aiheesta muualla
*
M142 Himars

**M142 Himars** (**Hi**gh **M**obility **A**rtillery **R**ocket **S**ystem) on kuorma-autoalustainen raketinheitinjärjestelmä, jonka yhdysvaltalainen Lockheed Martin kehitti 1990-luvun lopussa Yhdysvaltain armeijalle. Järjestelmä tuli käyttöön 2005 ja on nykyään käytössä ympäri maailmaa.

Järjestelmässä on pyöräalustaisen kuorma-auton lavalle asennettu laukaisin. Laukaisimen rakettikasetit ovat yhteensopivia Suomessakin käytössä olevan M270 MLRS -raketinheitinten kanssa. Kasettiin mahtuu enintään kuusi M31 GMLRS -rakettia, tai sillä voidaan ampua ATACMS -tykistöohjus, jonka kantama on yli 300 kilometriä. 
Ajoneuvo voidaan kuljettaa C-130 Hercules -kuljetuskoneella.

## Käyttäjät
*
*
*
*
*
*
*

### Tulevaisuudessa
*
*
*
*
*

## Katso myös
*GLSDB

## Lähteet

## Aiheesta muualla

*
Anelija Nuneva

**Anelija Nuneva** (o.s. **Vetšernikova**, , s. 30. kesäkuuta 1962 Bjala) on bulgarialainen kilpauransa päättänyt pikajuoksija ja moninkertainen arvokisamitalisti.

## Urheilu-ura

Vetšernikova, myöhemmin Nuneva, saavutti sisäradoilla 60 metrillä MM-hopeaa Indianapolisissa 1987 ja EM-hopeaa Göteborgissa 1984, Liévinissä 1987 ja Genovassa 1992. Ulkoradoilla hän saavutti Stuttgartissa 1986 EM-hopeat 100 metrillä ja 4×100 metrin viestissä. Helsingissä 1994 hän voitti pikaviestissä EM-pronssia. Kesäolympialaisissa Vetšernikova/Nuneva sijoittui 100 metrillä kahdeksanneksi Soulissa 1988 ja kuudenneksi Barcelonassa 1992. Barcelonassa hän kilpaili myös 200 metrillä jolla eteni välieriin. Ulkoratojen MM-kilpailuissa Vetšernikova/Nuneva sijoittui Helsingissä 1983 pikaviestissä neljänneksi ja 200 metrillä kuudenneksi, ja Roomassa 1987 hän oli pikaviestissä neljäs ja 100 metrillä kuudes. Ulkoratojen EM-kilpailuissa hän sijoittui myös neljänneksi Ateenassa 1982 sekä 100 metrillä että pikaviestissä ja Helsingissä 1994 100 metrillä. Nunevan ennätykset olivat 100 metrillä Sofiassa vuonna 1988 juostu 10,85 sekuntia ja 200 metrillä Sofiassa vuonna 1987 juostu 22,01 sekuntia.

## Lähteet
* 
* 
* Profiili trackfield.brinkster.net 

### Viitteet
Petăr Petrov (pikajuoksija)

**Petăr Nikolov Petrov** (, s. 17. helmikuuta 1955 Svištov) on bulgarialainen kilpauransa päättänyt pikajuoksija ja olympiamitalisti.

Petrov voitti 100 metrillä olympiapronssia Moskovassa 1980, missä hän myös sijoittui pikaviestissä kuudenneksi ja kilpaili 200 metrillä. Montréalin kesäolympialaisissa 1976 hän sijoittui 100 metrillä kahdeksanneksi. Sisäratojen EM-kilpailuissa Petrov saavutti 60 metrillä hopeaa Milanossa 1978 ja pronssia sekä Münchenissä 1976 että Wienissä 1979. Prahan ulkoratojen EM-kilpailuissa 1978 hän sijoittui 100 metrillä neljänneksi. Petrov juoksi vuonna 1980 ennätyksensä sekä 100 metrillä (10,13 sekuntia) että 200 metrillä (20,80 sekuntia).

## Lähteet
* 
* 
* Profiili trackfield.brinkster.net 

### Viitteet
Petar Petrov

**Petar Petrov**- tai **Petăr Petrov** -nimisiä henkilöitä ovat:

* Petăr Petrov, bulgarialainen pikajuoksija ja olympiamitalisti
* Petăr Petrov, bulgarialainen jalkapalloilija
* Petăr Petrov, bulgarialainen painonnostaja
Robert Sapolsky

**Robert Sapolsky** on biologian, neurologian ja neurokirurgian professori Stanfordin yliopistossa. Hänen tutkimuskohteitaan ovat neuronien kuolema, stressi ja geeniterapia.

Sapolskyn puoliso on tohtori Lisa J. Share, jonka kanssa hän kirjoitti artikkelin paviaanien kulttuurin muutoksesta rauhanomaiseen suuntaan. 

## Teoksia

### Kirjat

#### Suomeksi
* Sapolsky, Robert M.: *Miksi seeprat välttyvät mahahaavoilta*. (Alkuteos *Why Zebras Don't Get Ulcers*, 1994, suomentanut Risto Mikkonen) Kuopio: Oy Scanria Ab, 2020. 
* Sapolsky, Robert M.: *Määrätty – Elämä ilman vapaata tahtoa.* (Alkuteos *Determined: A Science of Life without Free Will*, suomentanut Kimmo Pietiläinen) Helsinki: Terra Cognita, 2024. 

#### Englanniksi
* *Stress, the Aging Brain, and the Mechanisms of Neuron Death* (MIT Press, 1992) 
* *The Trouble with Testosterone: And Other Essays on the Biology of the Human Predicament* (Scribner, 1997)  
** Yhdistyneessä kuningaskunnassa nimellä *Junk Food Monkeys* (Headline Publishing, 1997)  
* *A Primate's Memoir* (Touchstone Books, 2002) 
* *Monkeyluv: And Other Essays on Our Lives as Animals* (Scribner, 2005) 
* *Behave: The Biology of Humans at Our Best and Worst* (Penguin Press, May 2017) 
* *Determined: A Science of Life Without Free Will* (Penguin Press, 2023) 

### Artikkeleita

* 

## Lähteet

## Aiheesta muualla
* Sapolskyn TED-puheet:
** The biology of our best and worst selves (2017) video
** The uniqueness of humans (2010) video
* Luentosarja ''Human Behavioral Biology'' (2010) videosarja, 25 osaa
* Luento depressiosta (2009) video, 52 min.
Ileana Silai

**Ileana Silai** (o.s. **Gergely**, 14. lokakuuta 1941 Cluj-Napoca – kesäkuu 2025) oli romanialainen keskimatkojen juoksija, olympiamitalisti ja sisäratojen Euroopan mestari.

Silai voitti 800 metrillä olympiahopeaa Méxicossa 1968 ja sisäratojen EM-hopeaa Sofiassa 1971 ja Grenoblessa 1972. 1&nbsp;500 metrillä hän voitti sisäratojen Euroopan mestaruuden Milanossa 1978. Silai osallistui Méxicon-kisojen jälkeen myös kolmiin seuraaviin kesäolympialaisiin: Münchenissä 1972 hän sijoittui 800 metrillä kuudenneksi ja Moskovassa 1980 1&nbsp;500 metrillä kahdeksanneksi. Montréalissa 1976 hän kilpaili sekä 800 että 1&nbsp;500 metrillä. Vuoden 1969 EM-kilpailuissa Silai sijoittui 800 metrillä viidenneksi ja vuoden 1974 sisäratojen EM-kilpailuissa 1&nbsp;500 metrillä neljänneksi. 800 metrin ennätyksensä 1.57,39 Silai juoksi vuonna 1977 ja 1&nbsp;500 metrin ennätyksensä 3.58,5 vuonna 1979. Silai kärähti anabolisten steroidien käytöstä vuonna 1979 ja sai 18 kuukauden kilpailukiellon, mutta hänen sallittiin kilpailla Moskovan kesäolympialaisissa.

## Lähteet
* 
* 
* Profiili trackfield.brinkster.net 

### Viitteet

## Aiheesta muualla
Petja Pendareva

**Petja Moskova Pendareva** (, 20. tammikuuta 1971 Kazanlăk – 7. tammikuuta 2025) oli bulgarialainen pikajuoksija.

Pendareva saavutti Helsingin Euroopan-mestaruuskilpailuissa 1994 pronssia 4&nbsp;×&nbsp;100 metrin viestissä. Hän sijoittui samoissa kisoissa 100 metrillä kuudenneksi ja toisti saman myös Budapestin EM-kisoissa 1998. Sisäratojen EM-kilpailuissa Pendareva ylsi Gentissä 2000 hopealle 60 metrillä ajalla 7,11. Hän eteni samalla matkalla finaaliin myös sisäratojen MM-kilpailuissa vuosina 1999 Maebashissa ja 2001 Lissabonissa.

Pendareva edusti Bulgariaa kaksissa kesäolympialaisissa. Atlantassa 1996 hän karsiutui alkuerissä sekä 100 metrillä että pikaviestissä. Sydneyssä 2000 hän eteni 100 metrillä alkueristä jatkoon mutta karsiutui puolivälierissä.

Pendareva voitti 100 metrillä Balkanin-mestaruuden vuonna 1996 ajalla 11,99 sekä Bulgarian mestaruuden vuonna 1997 ajalla 11,41.

## Henkilökohtaiset ennätykset
Lähde: 

### Ulkoradat

### Sisäradat

## Lähteet

## Aiheesta muualla
*
Kalervo Hyppölä

**Kalervo Onni Hyppölä** (12. tammikuuta 1914 Jämsä – 5. tammikuuta 1976) oli suomalainen yritysjohtaja, joka sai maanviljelysneuvoksen arvonimen vuonna 1967.

Hyppölän vanhemmat olivat maanviljelijä Onni Hyppölä ja Aleksandra Aurora Venttola ja puoliso vuodesta 1941 hammaslääkäri Maila Marjatta Marttila. Hyppölä kirjoitti ylioppilaaksi Jämsän yhteiskoulusta vuonna 1933 ja valmistui agronomiksi ja maatalous- ja metsätaloustieteitten kandidaatiksi vuonna 1949. Hän oli Valtion sikatalouskoeaseman vastaavana johtajana 1940–1941, jonka jälkeen hän tuli Valtion viljavaraston palvelukseen päälliköksi. Hyppölä siirtyi vuonna 1953 Vaasan Höyrymylly Oy:n palvelukseen, jossa hän toimi ensin vilja- ja rehuosaston päällikkönä 1954–1957 ja vilja- ja rehuasiain johtajana 1957–1974. Johtajana hän vastasi erityisesti yhtiön rehuteollisuussektorin kehittämisestä Suomen suurimmaksi.

Hyppölä toimi valtion vilja-alan komiteoiden jäsenenä, sekä edusti Suomea kauppaneuvotteluissa ja vilja-alan kansainvälisissä tilaisuuksissa. Hyppölä oli Osuuskunta Rehu-Lannoitteen ja Öljynpuristamo Oy:n johtokunnan jäsen ja Suomen Maataloustieteellisen seuran puheenjohtaja vuosina 1970–1972. Hän julkaisi runsaasti rehu- ja vilja-alan ammattikirjoituksia ja tutkimuksia lehdissä.

## Lähteet
Eino Kurkela

**Eino Aleksanteri Kurkela** (1. marraskuuta 1907 Kemi – 10. kesäkuuta 1981 Kemi) oli suomalainen agronomi, joka sai maanviljelysneuvoksen arvonimen vuonna 1967.

Kurkelan vanhemmat olivat talonomistaja Juho Heikki Kurkela ja Greta Sofia Backman ja puoliso vuodesta 1932 Helvi Lemmitty Kulmala. Heidän poikansa oli energianeuvos Tapani Kurkela. Eino Kurkela kirjoitti ylioppilaaksi Kemin yhteislyseosta vuonna 1927 ja valmistui maatalous- ja metsätieteiden kandidaatiksi vuonna 1932 ja agronomiksi vuonna 1933. Hän työskenteli Peräpohjolan maanviljelysseurassa ja lopulta sen johtajana vuoteen 1969, jolloin hänet valittiin Lapin läänin maatalouskeskuksen toiminnanjohtajaksi. Sotien jälkeen Kurkela johti jälleenrakentamista Peräpohjolan alueella maanviljelyseuran asutustoimikunnan johtajana.

Kurkela oli vuonna 1953 perustetun Sarka-lehden perustaja ja pitkäaikainen päätoimittaja. Hänellä oli valtion komitea- ja asiantuntijuustehtävien lisäksi luottamustehtäviä Kemin kauppakamarissa, paikallisissa maatalousoppilaitoksissa ja osuustoiminnassa. Kurkela toimi lisäksi Pellervo-Seuran valtuuskunnassa sekä Osuuskassojen Keskus Oy:n ja Osuuskassojen Keskusliiton hallintoneuvostossa. Kurkela osallistui jatkosotaan sotilasvirkamiehenä, ja oli muun muassa 6. divisioonan maatalousupseeri ja divisioonan esikunnan toimistoupseeri.

## Lähteet
Martti Viitasalo

**Martti Viitasalo** (s. 23. elokuuta 2001) on suomalainen pesäpalloilija, joka edustaa Miesten Superpesiksessä Pattijoen Urheilijoita.  

Viitasalo siirtyi kaudeksi 2022 Pattijoen Urheilijoihin Alajärven Ankkureista 

## Lähteet
Jaakko Leskinen

**Jaakko Leskinen** (31. tammikuuta 1886 Rautjärvi – 13. helmikuuta 1953 Mikkeli) oli suomalainen kauppias, yrittäjä ja yritysjohtaja, joka sai kauppaneuvoksen arvonimen.

Leskisen vanhemmat olivat nahkuri Wilhelm Leskinen ja Maria Tentke ja puoliso vuodesta 1912 Jenny Mathilda Väisänen. Leskinen kävi kansakoulun Jaakkimassa ja kauppakoulun Viipurissa 1907–1908 ja teki myöhemmin useita opintomatkoja Baltiaan, Keski-Eurooppaan ja Pohjoismaihin. Hän oli useiden vähittäisliikkeiden palveluksessa eri tehtävissä muun muassa liikeapulaisena 1898–1908, tukkuliike P. J. Pesosen konttoristina ja kauppamatkustajana Viipurissa 1908–1916, Kauppa Oy J. Hallenbergin kauppamatkustajana 1916–1917 sekä osakkaaana ja toisena johtajana 1917–1923, ja sitten perustamansa vilja- ja tukkutavarain liikkeen Tukkuliike J. Leskisen omistajana Viipurissa 1923–1944 ja Mikkelissä vuodesta 1944. Leskinen oli myös Tienhaaran Valssimyllyn omistaja 1932–1944 ja Kymin Valssimyllyn omistaja Kouvolassa vuuodesta 1941. Hän oli Viipurin kaupunginvaltuuston jäsen Kansallisen Kokoomuksen edustajana 1929–1934 ja kaupunginhallituksen jäsen 1930–1934 ja hänellä oli myös useita muita luottamustehtäviä. Leskinen oli 1919–1923 R. Sandenin Tupakkatehdas Oy:n johtokunnan puheenjohtajana. Hän kuului Suomen Tukkukauppiaiden Liiton Viipurin osaston johtokuntaan, Viipurin Tukkukunnan hallintoneuvostoon ja Suomen Kauppiaitten Paloapuyhdistyksen johtokuntaan. Hän oli Viipurin kauppakamarin jäsen. Viron varakonsuli Viipurissa Leskinen oli vuodesta 1928 ja konsuli 1929–1940. Hän sai kauppaneuvoksen arvonimen 1948. Sotien jälkeen hän siirtyi Mikkeliin ja toimi Mikkelin kaupunginvaltuuston jäsenenä vuodesta 1948. 

## Lähteet
Ashley Elston

**Ashley Elston** on yhdysvaltalainen kirjailija. Hän opiskeli Louisianan yliopistossa Shreveportissa ja toimi useita vuosia häävalokuvaajana ennen kuin alkoi kirjoittaa kirjoja. Elstonin kirjoja on käännetty 23 kielelle. 

Elstonin teoksista on suomennettu kaksi: *[[10 x sokkotreffit]]* ja *[[10 totuutta ja yksi tehtävä]]*. Molemmat ovat nuorille aikuisille suunnattuja draamakomedioita. Kirjassa *10 x sokkotreffit* joulunviettoon kokoontunet sukulaiset päättävät sokkotreffejä järjestämällä piristää Sophieta, jonka poikaystävä on juuri jättänyt. *10 totuutta ja yksi tehtävä* -kirjassa Sophien serkku Olivia viettää koulun päättäjäisiä edeltävää abiviikkoa, jonka pitäisi olla pelkkiä juhlia ja hauskanpitoa. Käy kuitenkin ilmi, että liikuntakurssin suoritus on jäänyt puutteelliseksi ja tämä saattaa estää Olivian valmistumisen. 

## Teokset
* *The Rules for Disappearing*, 2013
* *The Rules for Breaking*, 2014
* *This Is Our Story*, 2016
* *The Lying Woods*, 2018
* 
* 

## Lähteet
* Ashley Elstonin kotisivut
### Viitteet

## Aiheesta muualla
* Ashley Elston Fantastic Fiction -sivustolla 
* Ashley Elstonin tuotanto Booksradar.comissa
Samuli Pajarinen

**Samuli Pajarinen** (17. syyskuuta 1885 Polvijärvi – 23. kesäkuuta 1968 Helsinki) oli suomalainen kauppias, yrittäjä ja yritysjohtaja, joka sai kauppaneuvoksen arvonimen.

Pajarisen vanhemmat olivat maanviljelijä Ivan Pajarinen ja Maria Piiroinen ja puoliso vuodesta 1911 Anni Aleksandra Tuominen. Pajarinen kävi kuusi luokkaa Joensuun lyseota 1900–1906 ja sai Suomen Liikemiesten Kauppaopiston päästötodistuksen 1909. Opintomatkoja hän teki useisiin maihin Skandinaviassa ja Keski-Euroopassa 1920-luvulla. Pajarinen oli Uusi Rautakauppa H. Lemisen konttoristi, prokuristi, johtaja ja osakas Helsingissä 1909–1912, Valjasliike-yhtiön perustaja ja toimitusjohtaja 1912–1921, Valjas- ja Nahkatavara -yhtiön eli vuodesta 1935 Espen perustaja, toimitusjohtaja 1921–1955 ja johtokunnan puheenjohtaja 1921–1962. Hän oli myös Nahkateos-yhtiön perustaja ja toimitusjohtaja 1928–1955, Salkkuteos-yhtiön perustaja ja toimitusjohtaja 1937–1955 sekä Kumian Mylly -yhtiön toimitusjohtaja 1938–1955. Pajarisella oli lisäksi useita luottamustehtäviä. Hän sai kauppaneuvoksen arvonimen 1948. Pajarisen huomattavien lahjoitusten myötä perustettiin Anni ja S. Pajarisen rahasto Suomen Kulttuurirahastoon ja Kauppaneuvos Samuli Pajarisen rahasto Liikesivistysrahastoon. 

## Lähteet
Einar Johansson (kauppaneuvos)

**Johan Einar Johansson** (22. elokuuta 1892 Helsinki – 31. lokakuuta 1961 Helsinki) oli suomalainen yrittäjä ja yritysjohtaja, joka sai kauppaneuvoksen arvonimen.

Johanssonin vanhemmat olivat Johan Gustaf Johansson ja Anna Sofia Hagman ja puoliso vuodesta 1919 Signe Nyman. Johansson kävi kansakoulun ja ruotsinkielisen kauppakoulun Helsingissä 1915. Hän oli Alex F. Lindbergin vakuutus- ja agentuuriliikkeen konttoristi 1912–1918, Maanviljelyskonttorin eli vuodesta 1920 Agrarian konttoristi 1918–1920, Kaupunkien Yleisen Paloapuyhdistyksen konttoristi 1920 ja Hedengrenin  pääomistaja, toimitusjohtaja ja johtokunnan puheenjohtaja vuodesta 1920. Johansson oli myös Sähkömerkki-yhtiön perustajaosakas vuodesta 1936, toimitusjohtaja 1936–1949 ja johtokunnan puheenjohtaja vuodesta 1949. Hänellä oli lisäksi useita luottamustehtäviä. Kauppaneuvoksen arvonimen Johansson sai 1948. Taiteilija Verner Thomé maalasi hänen muotokuvansa 1953. 

## Lähteet
Sox (täsmennyssivu)

**Sox** voi tarkoittaa seuraavia:
* Sarbanes–Oxley Act, yhdysvaltain liittovaltion laki
* Soʻx‎, Uzbekistanin eksklaavi
* SoX tai Sound eXchange, tietokoneohjelma äänitiedostojen käsittelyyn
* Schema for Object-Oriented XML, XML-schema kieli
* Simple Outline XML, vaihtoehtoinen XML-syntaksi
* Boston Red Sox, baseball-joukkue
* Chicago White Sox, baseball-joukkue
SoX (tietokoneohjelma)

**SoX** eli **Sound eXchange** on ohjelmisto äänen käsittelyyn. Ohjelmistolla voi muuttaa äänitiedostoja tiedostomuodosta toiseen. Ohjelmistolla voi lisätä tiedostoihin efektejä, yhdistää eri äänilähteitä ja se voi toimia useilla alustoilla myös äänisoittimena sekä tallentimena.
Ohjelmisto on julkaistu useille alustoille (muun muassa Linux, Mac OS X ja Windows) ja se tukee useita eri tiedostomuotoja.

## Historia
Ohjelmisto on ollut olemassa 5. kesäkuuta 1991 lähtien, jolloin Lance Norskog aloitti sen ja julkaisi usenet-ryhmässä `alt.sources` lyhytikäisellä nimellä AUX (Aural eXchange). Norskog teki viimeisen virallisen julkaisunsa vuonna 1995, jonka jälkeen Chris Bagwell aloitti bugikorjauksilla sekä lisäsi tukea äänen toistamiseen ja tallentamiseen Linuxilla ja Sunin tietokoneilla. Bagwell aloitti omien versioiden julkaisun vuonna 1996.

## Lähteet

## Aiheesta muualla
* SoX - Sound eXchange  Documentation  
* 15 Awesome Examples to Manipulate Audio Files Using Sound eXchange (SoX)
Bajram Begaj

**Bajram Begaj** (s. 20. maaliskuuta 1967) on albanialainen upseeri ja poliitikko, joka toimii maansa presidenttinä heinäkuusta 2022.

Begaj on sotilasarvoltaan kenraalimajuri ja toimi puolustusvoimien ylipäällikkönä ennen kuin tuli valituksi presidentiksi sosialistipuolueen ehdokkaana.

## Lähteet

## Aiheesta muualla
Arne Oluf Andersen

**Arne Oluf Andersen** (s. 16. marraskuuta 1939 Frederikshavn) on tanskalainen poliitikko. Hän on toiminut Tanskan kirkkoministerinä vuosina 1993–1994 ja tutkimusministerinä vuonna 1994. Hän kuului Keskustademokraatteihin vuoteen 2006, jolloin hän erosi vastalauseena sille, että puolue yritti saada Naser Khaderista puheenjohtajan.
## Lähteet

## Aiheesta muualla
* ''Arne Oluf Andersen'' Tanskan kansankäräjien verkkosivuilla
Marikki (nimi)

**Marikki** on naisen etunimi. Se on Maria-nimen muunnos ja Marikan rinnakkaismuoto.

Marikki-nimi on tullut Suomessa käyttöön 1930-luvulla. Astrid Lindgrenin luoma Marikki-hahmo () on ilmeisesti vaikuttanut siihen, että nimi rupesi yleistymään 1960-luvulta alkaen. Digi- ja väestötietoviraston etunimitilastoon on elokuuhun 2022 mennessä kirjattu noin 510 Marikki-nimistä naista tai tyttöä. Heistä suurin osa on syntynyt 2000–2010-luvuilla.

Marikilla ei ole nimipäivää almanakassa.

## Tunnettuja Marikkeja
* Marikki Hakola (s. 1960), mediataiteilija
* Marikki Piirtola (s. 1967), kirjailija

## Lähteet

## Aiheesta muualla
* Etunimien taivutus: Marikki (Kotimaisten kielten keskuksen verkkojulkaisu)
Vastaus

**Vastaus** voi viitata johonkin seuraavista:

* vastine eli vastaus, oikeudessa vastaajan antama selitys kanteen vuoksi
* ''Vastaus'', suomalainen elokuva vuodelta 1952
* Vastaus, kaksi samannimistä Marvelin sarjakuvahahmoa
Marjaana Seppänen

**Marjaana Seppänen** (s. 11. maaliskuuta 1962 Mikkelin maalaiskunta) on Helsingin yliopiston sosiaalityön professori erikoisalanaan gerontologinen sosiaalityö.

Seppänen valmistui sosionomiksi 1986 Svenska social- och kommunalhögskolanista ja valtiotieteiden maisteriksi Helsingin yliopistosta 1992. Hänen pro gradu -tutkielmansa ja lisenssiaatintyönsä vuonna 1997 aiheena oli työttömyys. Valtiotieteiden tohtoriksi Seppänen väitteli Helsingin yliopistossa 2002. Väitöskirja *Liipolan onni* käsitteli lahtelaista Liipolan asuinaluetta.

Työurallaan Seppänen on toiminut Päijät-Hämeen ja Itä-Uudenmaan sosiaalialan osaamiskeskuksen johtajana 2002–2004 ja 2006–2007. Lapin yliopiston gerontologisen sosiaalityön professorina hän työskenteli 2009–2015 ja Helsingin yliopiston sosiaalityön professorina hän on toiminut vuodesta 2015. Lisäksi Seppänen on toiminut Helsingin yliopiston valtiotieteellisen tiedekunnan dekaanina vuodesta 2020 lähtien. Gerontologista sosiaalityötä ja vanhenemista tutkiessaan Seppäsen aiheina on ollut sosiaaliset suhteet, yhteisöllisyys ja yksinäisyys.

## Lähteet
Kivilampi (Pertunmaa)

**Kivilampi**  on Etelä-Savossa Pertunmaalla  Hartosenpään lähellä sijaitseva lampi.

## Maantietoa
Lampi on 250 metriä pitkä, 120 metriä leveä, ja sen pinta-ala on 1,7 hehtaaria. Lammessa ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 600 metriä.

## Vesistösuhteet
Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Vuohijärven alueella (14.91), jonka Juolasveden–Lahnaveden alueeseen (14.913) se kuuluu. Lammen vedenpinnan korkeus on 98,8 metriä mpy.

## Lähteet